O’Rourke sai Izmirin universiadeissa 2005 pronssia 100 metrin aitajuoksussa ja 4 × 100 metrin viestissä. Moskovan MM-hallikisoissa 2006 hän voitti 60 metrin aitajuoksussa maailmanmestaruuden maansa ennätysajalla 7,84. Aikaisemmin hän ei ollut edennyt aikuisten arvokisoissa välieriä pidemmälle. Göteborgin EM-kilpailuissa 2006 hän sai 100 metrin aitojen jaettua hopeaa uudella Irlannin ennätyksellä 12,72. Hän juoksi myös 4 × 100 metrin viestissä, jossa joukkue teki uuden Irlannin ennätyksen 44,38.